KOMISSION ASETUS (EU) 2018/1462,

annettu 28 päivänä syyskuuta 2018,

Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta annetun asetuksen (EU) N:o 231/2012 liitteen muuttamisesta tiettyjen sorbitaaniestereiden (E 491 sorbitaanimonostearaatti, E 492 sorbitaanitristearaatti ja E 495 sorbitaanimonopalmitaatti) eritelmien osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon elintarvikelisäaineista 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1333/2008 (1) ja erityisesti sen 14 artiklan,

ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,

sekä katsoo seuraavaa:

(1) Komission asetuksessa (EU) N:o 231/2012 (3) vahvistetaan asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmät.

(2) Kyseiset eritelmät voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhtenäisen menettelyn mukaisesti joko komission aloitteesta tai asiaa koskevan hakemuksen johdosta.

(3) Lokakuun 14 päivänä 2014 toimitettiin hakemus, joka koski elintarvikelisäaineiden sorbitaanimonostearaatti (E491), sorbitaanitristearaatti (E492) ja sorbitaanimonopalmitaatti (E495) eritelmien muuttamista. Hakemus asetettiin jäsenvaltioiden saataville asetuksen (EY) N:o 1331/2008 4 artiklan mukaisesti.

(4) Nykyisissä unionin eritelmissä sorbitaanimonostearaatille (E491), sorbitaanitristearaatille (E492) ja sorbitaanimonopalmitaatille (E495) vahvistetaan jähmettymisväli (tunnistusparametri).

(5) Hakemuksen jättäjä pyytää, että jähmettymisväli sorbitaanimonostearaatin (E491), sorbitaanitristearaatin (E492) ja sorbitaanimonopalmitaatin (E495) tunnistusmenetelmänä poistetaan unionin eritelmistä, koska se ei ole riittävän selkeä ja yhtenäinen optimaaliseksi tunnistusmenetelmäksi.

(6) Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 5 päivänä toukokuuta 2017 antamassaan lausunnossa (4), ettei eritelmien muuttaminen hakijan ehdottamalla tavalla sorbitaanimonostearaatin (E491), sorbitaanitristearaatin (E492) ja sorbitaanimonopalmitaatin (E495) tunnistamiseen käytetyn parametrin eli jähmettymisvälin poistamiseksi aiheuta turvallisuusriskiä.

(7) Elintarviketurvallisuusviranomainen katsoi myös, että jähmettymisvälin poistaminen unionin eritelmistä johtaisi tyydyttyneiden rasvahappojen eri sorbitaaniestereiden kuvauksen laadun heikkenemiseen ja että kyseinen tunnistusparametri voitaisiin korvata muulla parametrilla. Elintarviketurvallisuusviranomainen huomautti, että kaikista käytettävissä olevista analyysimenetelmistä kaasukromatografia vaikuttaisi tuottavan tarkimman ja luotettavimman tuloksen ja sopivan elintarvikevalvontaan.

(8) Tämän vuoksi on aiheellista muuttaa unionin eritelmiä ja poistaa elintarvikelisäaineiden sorbitaanimonostearaatin (E491), sorbitaanitristearaatin (E492) ja sorbitaanimonopalmitaatin (E495) tunnistamiseen käytetty parametri eli jähmettymisväli ja korvata se happoluvun, jodiluvun tai kaasukromatografian avulla suoritettavalla tunnistustestillä.

(9) Sen vuoksi asetuksen (EU) N:o 231/2012 liitettä olisi muutettava.

(10) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan asetuksen (EU) N:o 231/2012 liite tämän asetuksen liitteen mukaisesti.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä syyskuuta 2018. Komission puolesta Puheenjohtaja Jean-Claude JUNCKER

(1) EUVL L 354, 31.12.2008, s. 16.

(2) EUVL L 354, 31.12.2008, s. 1.

(3) Komission asetus (EU) N:o 231/2012, annettu 9 päivänä maaliskuuta 2012, Euroopan parlamentin ja neuvoston asetuksen (EY) N:o 1333/2008 liitteissä II ja III lueteltujen elintarvikelisäaineiden eritelmien vahvistamisesta (EUVL L 83, 22.3.2012, s. 1).

(4) EFSA ANS Panel (EFSA Panel on Food Additives and Nutrient Sources added to food), 2017. Scientific Opinion on the re-evaluation of sorbitan monostearate (E 491), sorbitan tristearate (E 492), sorbitan monolaurate (E 493), sorbitan monooleate (E 494) and sorbitan monopalmitate (E 495) when used as food additives. EFSA Journal 2017;15(5):4788, 56 pp. https://doi.org/10.2903/j.efsa.2017.4788.